Συζήτηση:Καστελλόκαμπος Πάτρας

message: Βλέπω πως στο λήμματα αναφέρεται πως ένα τμήμα (πολύ μικρό) της συνοικίας ανήκει στην Δημοτική Ενότητα Ρίου και αυτό επιβεβαιώνεται με τον "Οδηγό Πατρών" του Λυμπέρη (2005) και με το χάρτη της σελίδας openstreetmap.org (με στοιχεία από όρια άλλοτε κοινοτήτων κ.λπ.), ωστόσο σύμφωνα με τους χάρτες της Google η συνοικία φαίνεται πως ανήκει εξ ολοκλήρου στον οικισμό της Πάτρας και στην Δημοτική Ενότητα Πατρέων. Τι ισχύει τελικά; Giorgos P. (συζήτηση) 22:41, 12 Ιουλίου 2018 (UTC)
replies: text: Καλημέρα. Κοιτάξτε, στο Google Earth, στην έκδοση που χρησιμοποιώ τουλάχιστον, και κατ' επέκταση τους Χάρτες της Google, η ονομασία "Καστελλόκαμπος" απλά αναφέρεται πάνω στο χάρτη χωρίς να εμφανίζονται όρια, σύνορα. Έψαξα μήπως υπάρχουν κάποιες ρυθμίσεις που να τα εμφανίζουν στο Google Earth, αλλά δεν βρήκα κάτι χρήσιμο. Οι παραπομπές που επέλεξα να χρησιμοποιήσω, δηλ. αυτές που αναφέρετε, είναι αυτές που με βοήθησαν να επαληθεύσω τα γραφόμενά μου. Χωρίς να είμαι απόλυτα σίγουρος, νομίζω ότι ο Οδηγός Πατρών του Ν.Ι. Λυμπέρη (η έκδοση του 2005 που χρησιμοποίησα) είναι αυτό που βοηθά περισσότερο εδώ, συνεπικουρικά βέβαια με την ιστοσελίδα openstreetmap.org. Επιπρόσθετα, στους Χάρτες Bing, στους Χάρτες του HERE WeGo και στην ιστοσελίδα topoguide.gr αντιστοίχως δεν βρήκα τίποτα χρήσιμο επ' αυτού. Αν βρεθεί κάποιος χρήστης που να ξέρει επακριβώς τα διοικητικά όρια Πάτρας και Ρίου στη συνοικία, ας μας επαληθεύσει ή ας μας διαψεύσει.--Enpatrais (συζήτηση) 22:55, 12 Ιουλίου 2018 (UTC)
replies: text: :Η συνοικία απλά αναγράφεται απλά πάνω στον χάρτη όπως και όλες οι άλλες άλλωστε, αλλά αν δείτε τα όρια του επίσημα αναγνωρισμένου οικισμού της Πάτρας (όπως απεικονίζονται στο Google Maps) που το βορειότερο μέρος τους ταυτίζεται με τα βόρεια όρια της συνοικίας, τότε θα καταλάβετε τι εννοώ ακριβώς και πως σύμφωνα τουλάχιστον με τους χάρτες της Google, κανένα τμήμα της συνοικίας δεν ανήκει στην Δ.Ε. Ρίου. Giorgos P. (συζήτηση) 00:07, 13 Ιουλίου 2018 (UTC)
replies: text: ::Καλησπέρα. Δυστυχώς στους Χάρτες της Google δεν μπορώ να επιβεβαιώσω αυτό που λέτε καθώς δεν βλέπω πουθενά σε αυτούς τα διοικητικά όρια Πάτρας και Ρίου. Εκτός και αν κάνω κάτι λάθος. Από τη στιγμή που στον "Οδηγό Πατρών" του Ν.Ι. Λυμπέρη υπάρχει χάρτης με σαφή διαγραμμισμένα τα όρια Πάτρας και Ρίου από τα οποία διαφαίνεται ότι η συνοικία του Καστελόκαμπου μοιράζεται μεταξύ Πάτρας και Ρίου, δεν νομίζω πως υπάρχει πρόβλημα επαληθευσιμότητας όσων γράφω.--Enpatrais (συζήτηση) 10:37, 13 Ιουλίου 2018 (UTC)
replies: text: :::Δεν αμφέβαλα πως αυτό επαληθεύεται από πηγή, εξάλλου το ανέφερα κιόλας. Για να δείτε τα διοικητικά όρια που αναφέρω με βάση τον χάρτη της Google μπορείτε να αναζητήσετε σε αυτόν "Δήμος Ρίου" και να δείτε πως κανένα μέρος του Καστελλόκαμπου δεν είναι εντός αυτού, ενώ επίσης αν αναζητήσετε "Πάτρα" θα δείτε τα όρια του οικισμού της, τα οποία στο βόρειο μέρος όπου βρίσκεται και η συνοικία, εφάπτονται και με τον "καποδιστριακό" Δήμο Πατρέων. Giorgos P. (συζήτηση) 13:04, 13 Ιουλίου 2018 (UTC)
replies: text: ::::Καλησπέρα. Ναι, κατάλαβα. Μπόρεσα να δω αυτό που μου επισημάνατε με αναζήτηση και χωρίς να χρειάζεται αρκετό zoom. Οπότε, επανέρχομαι σε όσα σας έγραψα παραπάνω: Αν βρεθεί κάποιος χρήστης που να ξέρει επακριβώς τα διοικητικά όρια Πάτρας και Ρίου στη συνοικία, ας μας επαληθεύσει ή ας μας διαψεύσει.--Enpatrais (συζήτηση) 13:55, 13 Ιουλίου 2018 (UTC)
thread_title: Όρια της συνοικίας